burgasdotpro/wikipedia huggingface dataset:
Kečup

Kečup je druh hustej zeleninovej omáčky. Jeho otcom je Henry Heinz (18441919). Je vyrobený z paradajkového pretlaku, korenia a ďalších prísad, preto má červené zafarbenie. Zvyčajne sa používa na ochutenie jedál. Kečup sa obvykle konzumuje s klobásami, hamburgermi, hranolčekmi, hotdogmi, s cestovinami, alebo so syrom.
História.
Predchodca dnešného kečupu pochádza z Číny. Prvé zmienky pochádzajú už z roku 300 p. n. l. Tento kečup sa ale vôbec nepodobal nám známej paradajkovej omáčke. Skladal sa z kúskov rybieho mäsa a sóje a mal názov "ge-thcup", "koe-cheup" alebo "kê-tsiap" - pochádzajúce z čínštiny. Kečup sa rozšíril do sveta vďaka britským obchodníkom, ktorí ho na začiatku 18. storočia priviezli do Európy. 
V Británii sa stal kečup veľmi obľúbeným dochucovadlom, ale vo väčšine receptov bola vymenená hlavná ingrediencia. Populárne boli kečupy z hríbov, vlašských orechov, ustríc alebo sardiniek. Tieto kečupy mali riedku konzistenciu a tmavú farbu, boli často pridávané do polievok alebo ako dochucovadlá na rôzne druhy mäsa.
Paradajkový kečup.
Prvý recept na dnes známy paradajkový kečup bol publikovaný v roku 1812 Jamesom Measeom. 
Popularita kečupu v minulosti spočívala aj v tom, že mohol byť skladovaný až rok bez toho, aby sa pokazil. Aj napriek tomu sa na začiatku objavili mnohé problémy s konzervovaním kečupu - niektorí výrobcovia ho skladovali v takých zlých podmienkach, že sa v ňom často rozšírili baktérie, kvasinky a plesne. 
Neskoršie výskumy ukázali, že komerčne vyrábané kečupy obsahovali nadmerné množstvo zdraviu škodlivých konzervantov (napríklad benzoan sodný alebo uhľový decht), ktoré boli používané aj na zvýraznenie červenej farby. 
Kečup Heinz.
Henry James Heinz a Dr. H. W. Wiley spolu začali v roku 1876 vyrábať kečup Heinz. Obaja boli presvedčení, že Američania nechcú konzervanty v kečupe. Heinz vytvoril nový recept, v ktorom používal zrelé paradajky - tie majú vysoký obsah prírodného konzervantu pektínu. Zároveň radikálne zvýšil množstvo octu, ktorý bráni skazeniu kečupu. Jeho kečup bez konzervantov sa stal veľmi obľúbeným a v roku 1905 firma predala 5 miliónov fliaš.
V dnešnej dobe je kečup Heinz svetovo najpredávanejší. Z celkového počtu predaného kečupu v Spojených štátoch je až 60% od značky Heinz, v Spojenom kráľovstve je to až 82%.
Fontány v Ríme

Viac ako 1000 fontán existuje v Ríme, hlavnom meste Talianska. Viaceré z nich boli postavené v stredoveku alebo ešte skôr a sú stále funkčné. Medzi hlavné turistické atrakcie patrí Fontana di Trevi (1762) a Fontána štyroch riek (1651).
Tento (neúplný) zoznam obsahuje dôležité fontány v meste:
Brušná vodnatieľka

Brušná vodnatieľka (odb. ascites, zriedkavo hydroperitoneum, vodnatieľka, brušná vodnateľnosť) je patologické nahromadenie tekutiny v brušnej dutine.
Voľnú tekutinu v brušnej dutine dokazujeme:
Príčiny.
Má mnoho príčin, k najčastejším patrí zápalové alebo nádorové postihnutie pobrušnice alebo hypoproteinémie (zvyšuje sa onkotický tlak a intravaskulárna tekutina začína prechádzať do intersticiálneho priestoru), zriedkavejšie hyperaldosteronizmus.
Atmosférický front

Atmosférický front je hranica oddeľujúca dve vzduchové hmoty rozdielnych hustôt a je to základnou príčinou meteorologických javov. Na meteorologických mapách sú fronty znázornené použitím rôznych farebných čiar a symbolov, čo záleží na druhu frontu. Front obvykle oddeľuje vzduchové hmoty odlišnej teploty a vlhkosti vzduchu. Studené fronty môžu byť charakteristické úzkymi pásmi búrok alebo tzv. dry lines (front oddeľujúci vlhký a suchý vzduch). Teplé fronty sú obvykle sprevádzané vrstevnatou oblačnosťou a hmlou. Po prechode frontu sa obvykle oblačnosť rozpadá a nastáva rýchle vyjasnenie. Niektoré fronty sú charakteristické tým, že nespôsobujú žiadne zrážky a vytvárajú len malú oblačnosť, hoci tam existuje konštantný posun vetra.
Studené a oklúzne fronty sa všeobecne pohybujú zo západu na východ, zatiaľčo teplé fronty sa pohybujú smerom k zemskému pólu. Pre veľkú hustotu vzduchu v prúde frontu, studené a studené oklúzne fronty sa pohybujú rýchlejšie ako teplé fronty a teplé oklúzne. Horské prekážky a teplé vodné hladiny môžu spomaliť pohyb frontov. Front sa stane stacionárnym, ak tlak z oboch strán frontov je približne vyrovnaný, to spôsobí, že tento front sa stane nepohyblivým (stacionárnym). Tento front je najbežnejší na otvorenom oceáne.
Synoptická mapa.
Synoptická mapa počasia je špeciálny typ mapy počasia, ktorý poskytuje prehľad o javoch počasiach v určitej geografickej oblasti v špecifikovaný čas, spracovanou z informácií z pozemných meteorologických staníc. Meteorologické mapy sú vytvorené vykreslením alebo sondovaním hodnôt príslušných veličín ako tlak, teplota a oblačnosť, ktoré na geografickej mape pomáhajú nájsť obrysy napr. atmosférických frontov. Synoptické mapy počasia majú špeciálne symboly, ktoré znázorňujú frontálny systém, danú oblačnosť, zrážky, alebo ďalšie dôležité informácie. Napríklad znak H (; na slovensku V - Vysoký) môže reprezentovať vysoký tlak naznačujúci bezveterné počasie. Symbol L (; na slovensku N - Nízky) na druhej strane reprezentuje nízky tlak, ktorý väčšinou súvisí s oblačným počasím. Mnohé symboly nie sú používané len pre frontálne zóny a ďalšie ohraničené plochy na meteorologických mapách, ale tiež pre znázornenie súčasného počasia v rôznych oblastiach na týchto mapách počasia. Okrem toho oblačné oblasti pomáhajú určiť typ frontu a pozíciu.
Velký Špalíček

Velký Špalíček je nákupné a zábavné centrum v Brne, nachádza sa v mestskej časti Brno-střed, v katastrálnom území Město Brno. Miesto, kde stojí budova Velkého Špalíčka, bolo súčasťou stredovekej zástavby mesta Brna, v roku 1944 bolo zbombardované a stavby zbúrané nová výstavba začala až v rokoch 1996 až 1998. Centrum bolo otvorené 1. septembra 2001.
Eiger

Eiger je vysoká hora v Bernských Alpách. Spolu so štvortisícovkami Mönch (Mních) a Jungfrau (Panna) tvorí dominantné trojvršie nad centrálnou oblasťou regiónu Berner Oberland. Prvá zmienka v latinčine ako „mons Egere“. Geologicky pozostáva z druhohorných vápencov. Slávu mu priniesla jeho severná stena – Eiger Nordwand, ktorá je najväčšou stenou Álp a písala sa v nej história horolezectva. 
Vnútrom hory (tunelom) vedie zubačka Grindelwald – Jungfraujoch, ktorá má v kopci dve zastávky a okná s vyhliadkou do steny, využívané aj pri záchrankách.
V r. 2006 sa vých. stenou zrútilo vyše pol milióna kubických metrov skál, nikto nebol zranený.
Severná stena – Nordwand.
Obvykle sa uvádza relat. výška , ale z toho je cca lezeckých, bez spodnej sutiny.
Pri pokuse o výstup stenou v r. 1935 zahynuli dvaja horolezci (na mieste nazvanom bivak smrti). V roku 1936 na tomto mieste zahynula rakúsko-nemecká štvorica o ktorej bol v roku 2007 natočený dokument The Beckoning Silence. Švajčiarske úrady nato vydali zákaz výstupov stenou, zrušený neskôr súdne. Stena získala prezývku „Mordwand“.
Prvý výstup sa podaril v r. 1938 dvom nemeckým – Anderl Heckmair, Ludwig Vörg a dvom rakúskym horolezcom –  Heinrich Harrer a Fritz Kasparek. Do steny nastúpili zvlášť, ale Hitlerovské Nemecko to potom chcelo politicky zneužiť počas Anschlussu Rakúska. Harrer o prvovýstupe napísal knihu „die Weisse Spinne“ (Biely pavúk, podľa názvu firnového poľa v hornej časti steny, pozri „Spider“ na obr. vpravo).
Prvý zimný výstup uskutočnili v r. 1961 Toni Hiebeler, Walter Almberger, Anderl Mannhard a Toni Kinshofer. Pravda, nastúpili do steny cez šachtu zubačky.
Iné zaujímavé výstupy cez Nordwand.
Dnes vedie stenou vyše 20 ciest.
Trilógia.
Severné steny Grandes Jorasses, Matterhornu a Eigeru sa označujú aj ako "magický triptych." Často sa zabúda, že prvým slovenským horolezcom, ktorý ho dokončil bol Zdeno Zibrín v r. 1961. Až dlho po ňom Hámor a Jackovič (1995). Prvé zimné sólo všetkých troch preliezol Ivano Ghirardini v zime 1977 – 78.
Elektrická trakcia

Elektrická trakcia je sústava elektrických zariadení, ktoré slúžia na pohon dopravných prostriedkov.
Rozdelenie.
Medzi výhody elektrickej trakcie patrí jednoduchá údržba, vysoký výkon, vyššia životnosť a nízka záťaž životného prostredia. Hlavnou nevýhodou je závislosť od zdroja elektrickej energie.
Atlant

Atlant alebo atlas alebo telamón je architektonický nosný prvok portálov, plastika nesúca bremeno v podobe svalnatých mužských postáv vo funkcii stĺpov či pilastrov v klasickej radovej architektúre. Mohutné postavy atlantov bývajú tiež často používané ako nosné prvky na portáloch, schodiskách, balkónoch atď. Niekedy sa atlant v architektúre objavuje tiež ako samostatná postava ukončujúca strechu veže, zámockého pavilónu či brány. 
Termín.
Termín je odvodený od mytologickej postavy Atlasa – obra, v gréckej mytológii syna Titana Iapeta a Okeanovej dcéry Klymeny, ktorý bol donútený držať ramenami nebeskú oblohu na večnosť ako trest za vzburu voči olympským bohom. Alternatívny rímsky termín pre sochársky nosný prvok je telamón, ktorý je tiež odvodený z mytológie - Telamón bol jedným z argonautov, ktorého otcom bol Aiakos. V súlade s mytologickým predobrazom atlant v architektúre vyjadruje veľkú tiaž bremena, premáhanie, utrpenie či bolesť. 
Pôvod.
Prvok pochádza z obdobia starovekého Grécka. Najskorší dochovaní atlanti sú z raného klasického gréckeho chrámu boha Dia v Agrigente na Sicílii. Podobné figúry sa však použivali aj v starovekom Egypte. Významnejšími prvkami architektúry sa stali v období manierizmu a baroka a neskôr v novobaroku. Významným príkladom atlantov sú Michelangelove nedokončené sochy tzv. otrokov určených pre náhrobok pápeža Júliusa II. Ďalej v talianskej architektúre tvoria napríklad súčasť vstupu Paláca Davia Bargellini v Bologni. V Bratislave sú atlanti súčasťou napr. vstupného portálu Vysokej školy výtvarných umení na Hviezdoslavovom námestí.
Ženským ekvivalentom atlanta je karyatída, stojaca ženská figúra, zvyčajne používaná v iónskom slohu. Pokiaľ je antropomorfizovaná len horná časť nosného prvku, potom prvok nazývame herma (socha hlavy odvodená od gréckeho boha Herma).
.bg

.bg je internetová národná doména najvyššej úrovne pre Bulharsko.
.bh

.bh je internetová národná doména najvyššej úrovne pre Bahrajn.
Telamón

Telamón môže byť:
Goa’uldi

Goa'uldi sú fiktívna mimozemská parazitická rasa v sci-fi svete Hviezdna brána. Používajú vyspelé technológie, zväčša ukradnuté iným rasám. Vyhlasujú sa za bohov a vyžadujú uctievanie od ľudí a jaffov. Od začiatku seriálu Hviezdna brána ovládajú Galaxiu. Sú vysoko inteligentní, avšak nemilosrdní, krutí a bezohľadní. Po vniknutí do tela svojho hostiteľa ho dokážu úplne ovládať, pričom neumožňujú hostiteľovi urobiť čokoľvek proti ich vôli. Goa'uldi majú výbornú, genetickú pamäť, pričom si pamätajú všetko od matky, ktorá ich porodila a pri obsadení tela človeka získavajú aj všetky spomienky svojho hostiteľa. S pomocou liečiteľských sarkofágov môže telo človeka a goa'uld v ňom prežívať tisíce rokov. V prípade nebezpečenstva sa rozliční goa'uldi zjednocujú, no väčšinou bojujú navzájom.
Časť Goa'uldov, známa ako Tok'ra, používa rovnaké technológie, no má ľudskejší prístup a strieda ovládania tela pôvodným hostiteľom a parazitom. Za cenu čiastočného ovládania tela získava hostiteľ výborné regeneračné schopnosti, vysokú odolnosť a dlhší život.
Ra (Hviezdna brána)

Ra je fiktívna postava z filmu Hviezdna brána z roku 1994. Bol prvým vládcom sústavy, ktorého spoločne pomocou bomby a revolúcie na planéte Abydos zabili hlavné dve postavy hviezdnej brány: Jack O’Neill a Daniel Jackson.
.bi

.bi je internetová národná doména najvyššej úrovne pre Burundi.
Na stránkach registrátora sa píše: "„Pravidlá pre registráciu pod ccTLD .bi sú liberálne, pokiaľ názov domény odpovedá menu firmy alebo obchodnej značke. Všeobecný princíp je, že doména musí byť pravdivá.“"
Registrácie sú povolené komukoľvek z celého sveta za predpokladu, že nebudú registrované zavádzajúce mená. Tento predpis ale zrejme nikto neoveruje. Na stránkach sa ďalej píše, že "„prípona .bi znamená Republika Burundi a nič iného“". Zo strany registrátora je zrejme snaha zamedziť zneužívaniu domény pre zavádzajúce názvy, t. j. hackovanie domén, hlavne s významom sexuálnym / bisexuálnym. Podobné zneužitie domén bolo zaznamenané aj u iných ccTLD, napr. del.icio.us
.bj

.bj je internetová národná doména najvyššej úrovne pre Benin.
Vodnatieľka

Vodnatieľka (iné názvy: vodnateľnosť, hydrops, hydropsia) je v užšom zmysle abnormálne nahromadenie telesnej tekutiny v telovej dutine, v širšom zmysle aj edém alebo anasarka.
Príkladmi sú brušná vodnatieľka, vodnatieľka mozgu, vodnatieľka osrdcovníka či celotelová vodnatieľka.
Ranavalona III.

Ranavalona III., tiež známa ako Ranavalo Manjaka III. (* 22. november 1861, Amparibe, Madagaskar – † 23. máj 1917, Alžír, Alžírsko) bola posledná kráľovná Imeriny (súčasného Madagaskaru). 
Život.
Narodila sa v Amparibe ako princezná Razafindrehety. Jej rodičmi boli Andriantsimianatra a jeho princezný Raketaka. Za kráľovnú bola vyhlásená 30. júla, po smrti svojej predchodkyne kráľovnej Ranavalony II. Na trón nastúpila po korunovácii 22. novembra 1883 na mieste Imahamasina, v čase, keď Madagaskar viedol vojnu s Francúzskom. Rovnako ako kráľovné pred ňou, aj ona sa vydala za predsedu vlády Rainilaiarivonyho.
Počas panovania marila francúzske aj britské plány kontrolovať Madagaskar. V prvej francúzsko-madagaskarskej vojne roku 1885 utrpel ostrov porážku, kráľovná bola donútená podpísať mierovú zmluvu, ktorou Francúzsko mohlo kontrolovať zahraničné záležitosti. V roku 1886 sa kráľovná rozhodla zaistiť si podporu USA. USA však vôbec neboli naklonené nezávislosti Madagaskaru.
V roku 1894 sa kráľovná a vláda odmietli podriadiť francúzskym rozkazom a o rok neskôr Francúzsko bez veľkého odporu obsadilo Antananarivo. Jej manžel Rainilaiarivony bol uvrhnutý do vyhnanstva a zomrel nasledujúci rok, ale kráľovná vládla potom ešte do oficiálneho vyhlásenia Madagaskaru za francúzsku kolóniu do augusta 1896. 
Čoskoro nastala vzbura, ktorú vyvolal dvor bývalej kráľovnej, spolu s monarchiou ju ukončil Joseph Gallieni vo februári 1897. Ranavalona bola zosadená z trónu a donútená odísť na ostrov Réunion, potom v marci 1899 do Alžíru, kde roku 1917 zomrela. Bola pochovaná v hrobke panovníkov v Andohalo roku 1938.
Podľa niektorých štátnych dokumentov mala dcéru, ktorá sa takisto ako ona volala Ranavalona.
Hydrops

Hydrops môže byť:
.45 ACP

.45 ACP (Automatic Colt Pistol) 11.43×23mm je pištoľový náboj skonštruovaný Johnom Browningom v roku 1905 pre použitie vo svojom prototype pištole Colt, ktorá bola poloautomatická. Z tej sa neskôr vyvinula pištoľ M1911, ktorá bola roku 1911 prevzatá americkou armádou.
Tento náboj sa stal jedným z najúspešnejších vôbec, ako pri vojenskom použití, tak pri použití civilistov. Od svojho vytvorenia na neho bolo komorované nespočetne množstvo zbraní (pištolí a samopaľov; revolvery sú v tomto kalibri obrovskou vzácnosťou).
Konštrukcia a dejiny.
Americké jazdectvo kupovalo a testovalo na prelome 19. a 20. storočia veľké množstvo zbraní. Po mnohých testoch a skúsenostiach z iných armád došli k záveru, že minimálny kaliber má byť .45.
Firma Colt pracovala s Browningom na vývoji kalibru .41 v roku 1904 a keď v roku 1905 jazdectvo požadovalo kaliber .45, prerobili svoju pištoľ na tento požadovaný kaliber. Výsledkom bol Colt Model 1905 a nový náboj .45 ACP.
Náboj mal pôvodne strelu o hmotnosti 13 g a úsťovú rýchlosť /s. Po mnohých skúškach sa ale zistilo, že lepšia je hmotnosť 15 g a rýchlosť /s.
Tento náboj je veľmi podobný výkonom náboju .45 S&amp;W. V zrovnaní s nábojom .45 Colt je len o trochu menej výkonný, ale je omnoho kratší. 
Výkon.
Ide o jeden z najefektívnejších pištoľových nábojov určených pre boj. Kombinuje veľmi dobrú presnosť so zastavovacími schopnosťami proti ľudským útočníkom. Ďalej má prijateľný zdvih a spätný ráz a nízky svetelný záblesk pri výstrele.
Ako mnoho iných pištoľových nábojov dosahuje nízke úsťové rýchlosti a preto nie je príliš vhodný proti nepriestrelným vestám. Jeho ďalšou nevýhodou sú väčšie rozmery, s čím súvisí jednak vyššie výrobné náklady, ale tiež skutočnosť, že sa ich do zásobníku nevojde príliš veľa (obzvlášť v porovnaní s nábojom 9 mm Luger). To je častý dôvod, prečo si ľudia kupujú radšej zbrane komorované na iné, rozmerovo menšie, náboje. Z tohto hľadiska je tiež nepríjemné, že keď výrobca zbrane použije dvojradý zásobník, tak je rukoväť zbrane príliš veľká a pre väčšinu ľudí tak nepohodlná. Preto aj rôzne policejné jednotky dávajú prednosť nábojom typu .40 S&amp;W a .357 SIG
Aj pri použití neexpanzívnej strely je tento náboj efektívny voči ľudským cieľom. Vďaka svojmu rozmeru totiž pri prelete tkanivom vytvorí veľký a pomerne trvalý strelný kanál.
V niekoľkých posledných desaťročiach sa objavili moderné strely typu "hollow-point" (HP), ktoré maly zvýšiť expanzívny potenciál strely a tým aj pravdepodobnosť zastavenia útočníka. Bohužiaľ vzhľadom na nízku úsťovú rýchlosť strely, je expanzia nespoľahlivá. Výnimkou je verzia +P (používa vyšší tlak pri výstrele, než je podľa špecifikácie dovolené) so skoro 20 % vyššou rýchlosťou.
Výhodou vyššieho priemeru strely je nižšia šanca prestrelenia cieľa naskrz. Tým sa znižuje pravdepodobnosť zranenia ďalších osôb, ktoré neboli cieľom streľby.
Vzhľadom na to, že všetky štandardné laborácie tohto náboja sú podzvukové, tak ide o jeden z najsilnejších nábojov, na ktorý sa dá dobre použiť tlmič výstrelu.
Omáčka

Omáčka je hustejší tekutý pokrm, podávaný k mäsu či iným jedlám. Omáčky sa nekonzumujú samostatne, dodávajú pokrmu arómu, vlhkosť a vzhľad. 
Po latinsky sa povie omáčka "salsus" (znamená "osolený"), z čoho je odvodené toto slovo v mnoho jazykoch, napr. vo francúzštine a v angličtine. Jedna zo základných omáčok je bešamel. Omáčka ku šalátu sa volá dresing.
.dmg

Súbor s príponou .dmg (skratka pre slová "disk image") sa používa obvykle v Mac OS X ako formát obrazu disku.
Tento formát umožňuje bezpečnú ochranu heslom a kompresiu súborov, slúžiaci k zabezpečeniu dát alebo distribúciu súborov.
V súčasnej dobe je tento formát využívaný k distribúcií software po Internete. Keď súbor otvorite, bude pripojený ako ďalší disk vo Finderi.
Súbory DMG je možné ľahko vytvoriť (so šifrovaním alebo bez neho) pomocou nástrojov dodaných s Mac OS X: Disk Utility v Mac OS X 10.4 a 10.3 alebo Disk Copy v predchádzajúcich verziách. Tieto nástroje pracujú so súbormi DMG ako s obrazmi pre vypaľovanie médií DVD alebo CD. Súbory DMG môžu byť spravované pomocou príkazového riadku nástrojom hdiutil.
Súbory DMG sú publikované s MIME typom "application/octet-stream". 
Existujú nástroje na konvertovanie súborov DMG na ISO obrazy. Súbory DMG často obsahujú iné typy obrazov disku ako napr. zväzky HFS+.
V Mac OS X 10.2.3 predstavila firma Apple „obrazy disku pre internet“ (Internet-Enabled Disk Images). Pri použití takého obrazu disku je jeho obsah automaticky skopírovaný a súbor je zahodený.
Kordónová rímsa

Kordónová rímsa je druhom priebežnej rímsy, ktorá stenu alebo budovu neukončuje, ale iba horizontálne člení. Je to každá priebežná rímsa ležiaca medzi soklom a korunnou rímsou. Najčastejšie sa nachádza medzi podlažiami, na úrovni stropnej konštrukcie, tým spravidla člení fasádu na podlažia (rímsa podlažná alebo medzipodlažná). Môže to byť tiež priebežná podokenná (parapetná) rímsa.
Zdroje.
Cónová, I., Lacková, D. a kol.: "Terminologický slovník unifikovaných názvov urbanizmu, architektúry a nehnuteľných výtvarných diel", Pamiatkový ústav Bratislava, 1999 (nepublikované).
Vedro

Vedro (iné názvy: kýbeľ, (drevené aj) putňa, (okované aj) okov) je okrúhla nádoba s pohyblivým držadlom určená na prepravu a skladovanie kvapalných látok, ale aj sypkých látok alebo drobných predmetov, väčšinou s objemom od niekoľko litrov do málo desiatok litrov. Vedrá patrili v minulosti k základnej výbave domácností, zvlášť na dopravu vody. Dnes sa používajú hlavne ako nádoba na vodu pri upratovaní.
V súčasnosti sa vedrá vyrábajú z pozinkovaného alebo smaltovaného plechu a hlavne z plastu.
Obyčajné vedrá sú z vrchu otvorené, ale niekedy sa tak nazývajú aj nádoby s vekom, napríklad odpadkový kôš, na skladovanie pitnej vody alebo z iných najmä hygienických dôvodov.
.NET Framework

.NET Framework ("„dot net“" podľa anglického "dot NET" = "bodka NET", "NET" pochádza z "network", "sieť") je zastrešujúci názov pre súbor technológií v softvérových produktoch vydaných firmou Microsoft, ktoré tvoria platformu dostupnú primárne na tvorbu softvéru pre Windows. Common Language Infrastructure je štandardizovaná špecifikácia jadra tejto platformy. Od verzie 4.8 ktorá bola vydaná v Apríli 2019, bola nahradená novšou platformou .NET (bez slova "framework") ktorá je dostupná multiplatformovo a pod open source licenciou. Od tejto verzie nebola a ani sa neplánuje rozšírenie funkcionality .NET Framework a Microsoft odporúča úplne prejsť na .NET.
Základným komponentom je Microsoft .NET Framework, prostredie potrebné pre beh aplikácií a ponúkajúce ako spúšťacie rozhranie, tak potrebné knižnice. Pre vývoj .NET aplikácií vydal Microsoft Visual Studio .NET.
Dostupnosť platformy.
GNU obdoba .NET sa nazýva DotGNU; jej časť nazývaná DotGNU Portable.NET umožňuje spúšťať všetky .NET aplikácie na unixových platformách (Linuxu, BSD, Mac OS X, Solarisu, AIX) a dokonca pomocou nástrojov Cygwin a Mingw32 aj na Windows.
Na všetkých platformách .NET zdieľa rovnaké základné princípy, čo činí prechod medzi nimi jednoduchší.
Rôzne verzie .NET Frameworku sú súčasťou novších verzií operačného systému Windows:
Aktuálna verzia je 4.8 je pre majiteľov operačného systému Windows k dispozícii zdarma ako samostatný komponent, ktorý sa do systému doinštaluje (býva šírený primárne cez internet, v minulosti bol šírený na CD či DVD rôznych počítačových časopisov, ako súčasť rôzneho softvéru).
Programovacie jazyky.
Platforma .NET nepredpisuje použitie žiadneho programovacieho jazyka. Bez ohľadu na to, v čom bola aplikácia pôvodne napísaná, sa vždy preloží do medzijazyka Common Intermediate Language.
Najpoužívanejšie programovacie jazyky pre vývoj .NET aplikácií sú C#, Visual Basic .NET a Delphi. C# je programovací jazyk podobný jazykom C alebo Java. VB.NET je pokračovateľom jazyka Visual Basic.
K dispozícii je rada ďalších programovacích jazykov, napríklad:
Verzie.
Verzie 3.0 a 3.5 sú v podstate rozšírenia postavené nad stabilnou verziou runtime 2.0.
Historicky bola vždy konkrétna verzia Visual Studia spätá s konkrétnou verziou .NET Frameworku. Zmena nastala s verziou 3.0 (vzhľadom k jej povahe rozširujúcich knižníc nad 2.0 možno používať Visual Studio 2005) a hlavne s verziou Visual Studio 2008, ktorá ako prvá podporuje "multitargeting" – možnosť písať aplikácie pre .NET Framework verzií 2.0, 3.0 aj 3.5, vzhľadom k spoločnému jadru.
Externé odkazy.
[[Kategória:.NET|Kategória:.NET]]
[[Kategória:Počítačové platformy|.NET Framework]]
[[Kategória:API Microsoftu|.NET Framework]]
Michaela Dorfmeisterová

Michaela Dorfmeisterová (* 25. marec 1973, Viedeň, Rakúsko) je bývala rakúska lyžiarka. Špecializovala sa najmä na kĺzavé disciplíny, zjazd a super-G. Svoje prvé preteky vo Svetovom pohári vyhrala 16. decembra 1995. Celkovo štartovala v 319 pretekoch Svetového pohára, z ktorých 25 vyhrala a 64x skončila na pódiu.
Get Yer Ya-Ya’s Out!

'Get Yer Ya-Ya's Out!' The Rolling Stones in Concert je koncertný album skupiny The Rolling Stones vydaný v roku 1970.
Zoznam skladieb.
Autormi sú Mick Jagger a Keith Richards, pokiaľ nie je uvedené inak.
Rebríčky.
Album
Ikebana

Ikebana (jap. 生け花 alebo いけばな, doslova „oživené kvety“) je japonské umenie aranžovania kvetov známe aj ako kadó (華道 alebo 花道) – „cesta kvetov“.
Na rozdiel od dekoratívneho aranžovania kvetov v západných krajinách sa japonská ikebana snaží vytvoriť harmóniu lineárnej konštrukcie, rytmu a farby. Zatiaľ čo na západe sa snaží zvýrazňovať množstvo a farby kvetov a sústredí sa hlavne na krásu kvetov, Japonci zdôrazňujú lineárne aspekty aranžovania. Ikebana venuje pozornosť váze, stonkám, listom a vetvám rovnako ako kvetom. Celá štruktúra japonského aranžovania kvetov je založená na troch hlavných bodoch, ktoré symbolizujú nebo, zem a ľudstvo.
Kýbeľ

Kýbeľ môže byť:
Gruzínske lari

Gruzínske lari je zákonné platidlo Gruzínska. Jeho ISO 4217 kód je GEL. Jedna stotina sa nazýva tetri. Slovo lari v gruzínčine znamená poklad alebo majetok, tetri je historický názov gruzínskeho platidla z 13. storočia. Na území Gruzínska sa nachádzajú dve proruské separatistické oblasti, ktorú sú de iure súčasťou Gruzínska, ale prakticky gruzínska vláda nad týmito oblasťami nemá kontrolu. Abcházsko a Južné Osetsko majú z medzinárodného hľadiska ako jediné platidlo lari, v skutočnosti sa tu v každodennom platobnom styku používa iba ruský rubeľ.
Talianske kráľovstvo (Svätá rímska ríša)

Talianske kráľovstvo (iné názvy: Italské kráľovstvo, Kráľovstvo Itálie; lat. "Regnum Italiae" alebo "Regnum Italicum") bol historický štátny útvar v časti dnešného Talianska v 9. – 13./14. storočí, "de iure" až do roku 1806. Bol priamym pokračovateľom Longobardského kráľovstva.
Ako rok „premeny” Longobardského kráľovstva na Talianske kráľovstvo sa uvádza buď rok 774, keď sa stalo (voľnou) súčasťou Franskej ríše (dobytie Karolom Veľkým), alebo až roky 839/840 resp. 855, keď panovník Ľudovít II. prvýkrát používal titul kráľ Talianska popri dovtedajšom titule vojvoda longobardský. 
Talianske kráľovstvo "de facto" zaniklo v polovici 13. storočia (prípadne do konca 14. storočia premenou mestských komún a cisárskych lén na rodové panstvá), formálne však existovalo až do zániku Rímsko-nemeckej ríše v roku 1806.
Talianske kráľovstvo do konca stredoveku.
Karol Veľký sa nechal síce korunovať longobardskou korunou, ale svojho syna Pipina vyhlásil v roku 781 za kráľa Talianska. Kráľovstvo zahrnovalo väčšinu Apeninského polostrova (Benevento prijalo lénne zväzky). Výnimku tvoril Cirkevný štát, vrátane Romagne a Pentapolisu, ďalej Benátsko a juh polostrova, ktorý ovládala Byzancia. Po delení Franskej ríše roku 843 bolo Talianske kráľovstvo súčasťou stredného údelu, po roku 880 ho ovládol Karol III. (abdikoval 887).
V nasledujúcom zápase vojvodu z Friaulu a Spoleta, do ktorého zasahovali cudzie vplyvy aj vpády Starých Maďarov a Arabov, Talianske kráľovstvo značne mocensky zoslablo a za výbojov Ottonov v dôsledku toho prijalo lénny vzťah k Rímskonemeckej ríši, keď zároveň došlo aj k odtrhnutiu Friaulu. Oslabenie centrálnej moci viedlo k rastu odstredivých tendencií jednotlivých častí, resp. k posilneniu cudzieho vplyvu (pápežov v Toskánsku, odtrhnutie Spoleta atď.). Oslabený mocou cisára (a v dôsledku toho aj lénneho vzťahu k Rímskonemeckej ríši) a vyčerpávajúci zápas medzi ghibelinmi a guelfmi viedly k osamostatneniu jednotlivých miest hlavne na severe Talianska (Lombardská liga, Verona atď.), čo znamenalo faktický zánik Talianskeho kráľovstva ako správneho celku. Titul talianskeho kráľa sa však používal aj naďalej a budúci cisári sa nechali korunovať na talianskych kráľov v Pavii.
Vládcovia do pripojenia k Rímsko-nemeckej ríši – dynastia Karolovcov (* = zároveň cisár):
Jednota (rozlišovacia stránka)

Jednota môže byť:
Jednota (Česko)

Jednota (často označovaná v Česku aj ako Konzum) je označenie pre spotrebné družstvá v zväze COOP v Česku. Zásobujú hlavne dedinské obyvateľstvo spotrebným tovarom v maloobchodnej sieti a zaisťujú pohostinstvá a nákup určitých plodín. Prevádzkujú obchody značiek "Coop Terno", "Coop Diskont", "Coop Stavebniny", "Coop Jednota", "Coop Tuty" a "Coop Tip".
Dejiny.
Od roku 1964 začala Jednota zriaďovať maloobchodné prevádzky aj v mestách.
Rok 2006.
Hlavné konsolidované ukazovatele spotrebných družstiev za rok 2006:
najväčších sietí maloobchodných predajní v Česku.
Od roku 2007 družstvá Konzum a Jednota vystupujú pod jednotným názvom Coop, ktorý používajú družstva po celej Európe. Vo svete je to obvyklé meno pre družstevné predajne podľa anglického slova „"cooperative"“ pre družstvá alebo spolupracujúce spoločenstvo.
Súčasnosť.
Predtým pôsobili spotrebné alebo obchodné družstvá Jednota v Česku v jednotlivých okresoch, v nových ekonomických podmienkach začali viacerí z nich svoju pôsobnosť rozširovať. Pre porovnanie – napr. "Jednota Tábor" prevádzkuje päťdesiat predajní na Táborsku, "Jednota Kaplice" zas štyridsaťjeden obchodov na Českokrumlovsku.
Nejúspešnejšou je "Jednota České Budějovice", ktorá síce prevádzkuje najmenej obchodov (23), ale pôsobí aj v ďalších veľkých mestách v Česku, napríklad v Olomouci a Hradci Králové.
Zväz COOP má 59 českých a moravských spotrebných družstiev.
Rozvoj.
Jednoty pripravujú stavbu supermarketov v miestach, kde doteraz žiadne väčšie obchody nie sú (napr. malé dediny). Pilotným projektom je výstavba nových supermarketov, napríklad v Lipne nad Vltavou. Dnes predajne spotrebných družstiev bojujú predovšetkým s diskontnými predajňami.
Talianske kráľovstvo

Talianske kráľovstvo môže byť:
Diskografia Karla Gotta

Toto je časť diskografie speváka Karla Gotta.
Ostatné.
Karel Gott ďalej vydal desiatky singlov vo firme Supraphon, v jeho diskografii nájdeme veľa albumov natočených v angličtine, nemčine, taliančine, ruštine vydávaných rôznymi firmami, napr. Polydor (Universal Music) alebo Melodija, spolupracoval na albumoch iných interpretov, jeho piesne nájdeme aj na soundtrackoch k niektorým filmom, napr. "Romance za korunu" alebo "Hvězda padá vzhůru". Doma aj v zahraničí mu vyšlo veľa kompilácií a výberov. Od r. 1996 sa jeho tuzemské albumy, vydávané až do r. 1993 na značke Supraphon, postupne dočkávajú mnohokrát svojho prvého vydania na CD a chronologicky sú usporiadané v edičnej rade "Karel Gott Komplet", vydávané najprv spoločnosťou Sony Music / Bonton, neskôr Supraphonom.
Pulzačný motor

Pulzačný motor alebo pulzný motor alebo oscilačný motor je bezkompresorový reaktívny motor využívajúci k svojej činnosti rezonančné frekvencie plynu vo výstupnej dýze. Vplyvom rezonancie vznikajú vo výstupnej dýze tlakové a podtlakové impulzy (z toho názov pulzačný), ktoré pri vzniku podtlaku zabezpečia nasatie vzduchu do spaľovacej komory. Pri pretlaku dochádza k zapáleniu zmesi a následnému výtoku plynov do dýzy motora. Takýto typ motora bol prvýkrát sérivo použitý v nemeckých raketách V-1 počas Druhej svetovej vojny. 
Zloženie motora.
V prednej časti sa nachádza vstupná časť prívodu vzduchu – difúzor. Za ním je zmiešavacia komora, ktorej úlohou je primiešať do prúdu vzduchu palivo. Za difúzorom sa nachádza jednocestný prepúšťací ventil (sada ventilov), ktorého úloha je oddeliť zmiešavaciu a spaľovaciu komoru. Pri nasávaní zmesi do spaľovacej komory je ventil vďaka podtlaku otvorený. Po zapálení zmesi vznikne pretlak, vplyvom ktorého sa ventil uzavrie. Pretlak je teda usmernený do zadnej časti motora – výtokovej dýzy. Niekedy je ďalšim ventilom oddelená aj spaľovacia časť a dýza, čím sa docielil vyšší tlak v komore. Motor je však komplikovanejší, pričom komplikovanosť neprináša výrazné zvýšenie účinnosti.
Výhodou motora je jeho jednoduchosť, absencia rotujúcich častí a kľukových mechanizmov. Niektoré typy sú jednoduché (palivo je len strhávané prúdom vstupného vzduchu), alebo zložité – so vstrekovaním paliva do komory, čím sa docieli lepšia regulovateľnosť výstupného výkonu.
Petersenov graf

Petersenov graf je neorientovaný graf s 10 vrcholmi a 15 hranami. Je to malý graf, ktorý slúži ako užitočný príklad pre mnohé problémy teórie grafov. Petersenov graf je pomenovaný podľa Juliusa Petersena, ktorý ho zostrojil v roku 1898 ako najmenší kubický graf bez mostov s chromatickým indexom 4. Hoci je graf pomenovaný po Petersenovi, prvýkrát bol publikovaný o 12 rokov skôr v roku 1886.
Chromatický index

Chromatický index grafu je minimálny počet farieb, ktoré musíme použiť na zafarbenie hrán grafu, tak aby všetky susediace hrany mali rôzne farby.
Ingot (hutníctvo)

Ingot je kovový polotovar určený na ďalšie spracovanie. Má tvar hranola alebo zrezaného ihlanu, (zrezaného kužeľa) prípadne komplikovanejší s kruhovým, štvorcovým, alebo obdĺžnikovým prierezom. Dĺžka ingotu závisí od spôsobu jeho výroby, alebo požiadaviek na následné spracovanie.
Oceľové ingoty.
Oceľové ingoty sú konečným produktom oceliarní. Môžu sa vyrábať tromi spôsobmi, čo ovplyvňuje ich tvar a vlastnosti.
Ingoty z kokíl môžu mať hranolový, alebo ihlanový tvar, prípadne majú inak vytvarovaný jeden z koncov, pre sústredenie stiahnutiny na toto miesto. Ingoty z kontinuálneho odlievania najú prierez po dĺžke rovnaký.
Ak nasleduje spracovanie bezprostredne po vyrobení ingotu, tento sa po stiahnutí kokily vkladá do hlbinnej pece, pre rovnomerné prehriatie na teplotu ďalšieho spracovania. Ingoty sa ďalej spracovávajú v kováčni, alebo valcovni. V nich sa tvárnia buď na hotové výrobky: (koľajnice, drôty, tyče, a iné), alebo ďalšie polotovary.
Neonacizmus

Neonacizmus je krajne pravicová politická ideológia vychádzajúca z nacizmu, ktorá vznikla po druhej svetovej vojne a snaží sa (často násilne) o obnovu a zavedenie nacistickej ideológie, o zavedenie nového poriadku po vzore Nemeckej ríše Adolfa Hitlera, čo je niekedy artikulované ako snaha o vytvorenie štvrtej ríše. V najširšom zmysle sa neonacizmom rozumie politická aktivita, ktorá podstatným spôsobom nadväzuje na historický nacizmus či na hnutia a režimy, ktoré s nim kolaborovali. Charakteristickými znakmi neonacizmu je – podobne ako u historického nacizmu – antisemitizmus (často vrátane popierania holokaustu), rasizmus, ultranacionalizmus (resp. revolučný nacionalizmus), xenofóbia, homofóbia, autoritárstvo, antiliberalizmus a antikomunizmus. Neonacisti pritom môžu opustiť niektoré historické dogmy, príp. sa prikloniť o odštiepeneckým prúdom historického nacizmu.
Ivan Grohar

Ivan Grohar (* 15. jún 1867, Spodnja Sorica, Slovinsko – † 19. apríl 1911, Ľubľana) bol slovinský impresionistický maliar.
Záujem o umenie prejavil v mladom veku, povzbudzovaný miestnym vikárom. Pracovať začal v maliarskom štúdiu v meste Kranj a neskôr v Záhrebe. Koncom storočia sa stal renomovaným maliarom náboženských obrazov a získal niekoľko prestížnych komisií. Po presťahovaní do Mníchova sa začal zaujímať o impresionizmus, kde ho v roku 1899 Rihard Jakopič predstavil Antonovi Ažbemu. Tu sa spoznal aj s takými osobnosťami ako Matija Jama a Matej Sternen. Napriek svojim zložitým sociálnym podmienkam sa zúčastňoval na výstavách vo Viedni, Belehrade, Berlíne, Londýne, Sofii, Terste, Varšave a Krakove. V roku 1909 mal časť výstavy, kde oslavoval 80 rokov vizuálneho umenia na slovinskom území v Jakopičovom pavilóne v Ľubľane.
Pravidelný graf

Pravidelný graf alebo regulárny graf je graf, ktorý má všetky vrcholy rovnakého stupňa.
Regulárny graf s vrcholmi, ktoré majú stupeň "k" sa nazýva "k"-regulárny.
Regulárne grafy stupňa najviac 2 možno jednoducho popísať: "0-regulárny" graf sa skladá zo samostatných vrcholov (bez hrán), "1-regulárny" zo samostatných hrán a "2-regulárny" zo samostatných kružníc. "3-regulárny" graf sa nazýva "kubický graf".
Silno regulárny graf je taký graf, v ktorom má každá dvojica susedných vrcholov rovnaký počet "k" spoločných susedov a každá dvojica nesusediacich vrcholov rovnaký počet "n" spoločných susedov. Najmenší regulárny graf, ktorý nie je silno regulárny, je cyklický graf na 6 vrcholoch.
Úplný graf

Úplný graf alebo kompletný graf je graf, v ktorom je každý vrchol grafu spojený s každým iným vrcholom grafu. Úplný graf s n vrcholmi sa zvykne označovať formula_1.
Grafy formula_2 až formula_3 sú rovinné grafy. Ostatné úplné grafy nie sú rovinné.
Úplné grafy pre 1 až 8 vrcholov, číslo za dvojbodkou je počet hrán.
Carole Montilletová

Carole Montilletová (* 7. apríl 1973, Corrençon-en-Vercors, Francúzsko) je bývala francúzska lyžiarka. Svoje prvé preteky vo Svetovom pohári vyhrala 16. februára 2001. Celkovo vyhrala osem pretekov Svetového pohára.
GIS

GIS môže byť:
gis môže byť:
Cyklomatické číslo grafu

Cyklomatické číslo grafu je minimálny počet hrán, po ktorých odstránení nebude v grafe žiadna kružnica.
Cyklomatické číslo C(G) značí počet nezávislých kružníc v grafe. Ak je formula_1, potom graf neobsahuje kružnice.
Pre každý graf existuje cyklomatické číslo grafu, pre ktoré platí:
C(G) = |E| − |V| + p
kde "E" je množina všetkých hrán, "V" je množina všetkých vrcholov a "p" je počet komponentov grafu.
Špeciálnym prípadom je strom. Z definície vyplýva, že strom neobsahuje kružnicu, teda formula_2.
Cesta I. triedy 69 (Slovensko)

Cesta I. triedy 69 ("I/69") je cesta I. triedy na Slovensku, ktorá spája Banskú Bystricu a Zvolen. Jej celková dĺžka je 13,420 km.
História.
Cesta pôvodne spájala cesty I/50 a I/66 medzi križovatkami Stráže a Kováčová. Na začiatku 80. rokov po výstavbe 4-pruhovej preložky cesty I/50 Šášovské Podhradie - Zvolen bol začiatok cesty posunutý do križovatky Budča. V 90. rokoch bola cesta predĺžená cez Sliač do Banskej Bystrice (pôvodný úsek cesty I/66 pred výstavbou 4-pruhovej preložky). V roku 2009 bol úsek Budča - Kováčová zaradený ako súčasť rýchlostnej cesty R1.
Priebeh.
Začiatok I/69 je v križovatke Kováčová s rýchlostnou cestou R1 a cesty I/66. Ďalej sa I/69 v Kováčovej križuje s III/2459, s III/2460 pri Zvolene a v Sliači, následne s III/2448 a III/2449. 
I/69 ďalej prechádza do banskobystrického okresu, križuje sa s III/2413, III/2415 a s III/2414 a končí sa na križovatke s I/66 a R1.
Cesta I. triedy 71 (Slovensko)

Cesta I. triedy 71 ("I/71") je cesta I. triedy na Slovensku vedúca z Lučenca cez Fiľakovo do Maďarska. Jej celková dĺžka je 26,313 km.
Priebeh.
Začiatok I/71 sa nachádza v Lučenci na križovatke s I/16, odkiaľ pokračuje na juh križovatkami s III/2655, III/2668, III/2652, III/2669. V nasledujúcom Fiľakove sa križuje s II/571, III/2673 a III/2674, v obci Radzovce s III/2653, nasleduje križovatka s III/2657 a cestná komunikácia sa končí na hraničnom priechode Šiatorská Bukovinka do Maďarska, kde pokračuje ako štátna cesta 21.
História.
Od roku 1950 viedla cesta I/71 z Lučenca do obce Rároš (miestna časť obce Trenč), kde mala podľa pôvodných plánov pokračovať do Maďarska smerom na mesto Szécsény. V rokoch 1946 až 1950 bola táto trasa cestou II. triedy s číslom II/528. Nakoľko hraničný priechod Rároš/Rárospuszta sa pre chýbajúci most nikdy nevybudoval (most bol dokončený až v roku 2011), bola v 90-tych rokoch rokoch trasa cesty I/71 preložená v smere z Lučenca cez Fiľakovo (prekategorizovaním časti cesty II/571) na hraničný priechod v Šiatorskej Bukovinke do Maďarska, kde pokračuje do mesta Salgótarján. Pôvodná trasa cesty I/71 bola prekategorizovaná na cestu II/585, spolu s dovtedajšou cestou II/565 Pôtor - Dolná Strehová - Rároš.
Bongo (hudobný nástroj)

Bongo alebo bongos sú bicie nástroje zložené z dvoch malých bubnov pripojených k sebe navzájom. Bicie-bonga sú rôznej veľkosti/("existujú" v rôznych veľkostiach). Ak sú bubny väčšie nazývajú sa hembra (slovensky: samica) ak sú bubny menšie nazývajú sa macho (slovensky: samec). Hráč na bongo sa nazýva bongocero. Tento hudobný nástroj je pôvodom z Kuby.
Mestský okruh číslo 1 (Bratislava)

Mestský okruh číslo 1 ("vnútorný okruh") má začiatok na križovatke ulíc Šancová, Štefánikova a Pražská a ako súčasť II. mestského okruhu pokračuje po Račianske mýto, odkiaľ pokračuje Legionárskou, Karadžičovou po Dostojevského rade, Vajanského nábreží, Rázusovom nábreží, pri Moste SNP odbočí na Staromestskú, na Suchom mýte odbočí na Štefánikovu a napojí sa na MO 2. Celková dĺžka vnútorného mestského okruhu je 6,1 km.
Vianočné trhy

Vianočné trhy sú pouličné trhy spojené s oslavou Vianoc počas adventu, hlavne štyri týždne pred Štedrým dňom. Pôvod majú v Nemecku a Rakúsku, odkiaľ sa rozšírili do celého sveta.
História siaha do neskorého stredoveku v nemecky hovoriacich krajinách. Viedenské trhy siahajú až do roku 1294.
Prvé vianočné trhy v Nemecku sa uskutočnili v roku 1310 v Mníchove. Medzi najstaršie vianočné trhy patria drážďanské, ktoré sa konali v roku 1434, a v meste Bautzen v roku 1384. Pôvodne slúžili k tomu, aby sa ľudia zásobili pred zimným obdobím potravinami, teplým oblečením a ďalšími potrebami nutnými pre prežitie zimy.
Nemeckí imigranti priniesli vianočné trhy aj do USA.
Silvestrovské oslavy

Silvestrovské oslavy alebo Silvester je oslava konca roka (podľa gregoriánskeho kalendára), t. j. 31. decembra a zábava s ňou spojená.
V pôvodnej, tradičnej kultúre Slovenska sa poslednému dňu v roku nepripisoval nijaký mimoriadny význam. Do 50. rokov 20. storočia sa Silvester oslavoval iba zábavou mládeže na priadkach a dospelých v krčme, robenie hluku, vzájomné návštevy a vinšovanie, pričom zvyčajné boli magické úkony zabezpečujúce priaznivý chov hydiny. V súčasnosti prebiehajú silvestrovské oslavy v kruhu priateľov, na zábave (veselici), na námestí a ich súčasť je aj kolektívne vinšovanie o polnoci, hlučná zábava a prejavy neviazanej veselosti (napr. púšťanie ohňostrojov).
Mestský okruh číslo 2 (Bratislava)

Mestský okruh číslo 2 ("vonkajší okruh") sa začína na križovatke ulíc Brnianska, Mlynská dolina a Lamačská cesta (križovatka Patrónka), odkiaľ pokračuje po II/572 Brniansku, Pražskú, Šancovú, na Račianskom mýte sa napojí na II/502, pokračuje Jarošovou, Bajkalskou, kde sa napojí na I/61, prechádza cez Prístavný most spolu s D1 do Petržalky, na Einsteinovej sa napojí na I/2 a prechádza s ňou po jednej trase až na križovatku Patrónka, kde sa nachádza jeho začiatok. Celková dĺžka vonkajšieho okruhu je 16,3 km.
Komponent grafu

Komponent grafu G je taký súvislý podgraf grafu G, ktorý nie je obsiahnutý v žiadnom väčšom súvislom podgrafe grafu G (maximálny súvislý podgraf).
Graf je súvislý, ak má práve jeden komponent.
Artikulácia.
Vrchol formula_1 sa nazýva artikulácia, ak graf G - v má väčší počet komponentov ako graf G.
Vrchol neorientovaného grafu, z ktorého vychádzajú dve rôzne hrany, ktoré súčasne nepatria žiadnej kružnici grafu, je artikulácia.
Most.
Hrana formula_2 sa nazýva most, ak graf G - h má väčší počet komponentov ako graf G.
Vazovova ulica

Vazovova je ulica v Bratislave v mestskej časti Staré Mesto v okrese Bratislava I vo štvrti známej kedysi pod názvom "Blumentál" alebo Kvetná dolina.
Začína sa na križovatke s ulicou Mýtna a Slovanská, pokračuje na križovatku s ulicou Radlinského, nakoniec križuje ulicu Blumentálska a pripája sa na ulicu Krížna.
Nachádza sa tu Gymnázium Jána Papánka, pridružená škola UNESCO (Vazka), Cirkevná stredná odborná škola elektrotechnická P. G. Frassatiho, základná škola Vazovova 4 a Jazyková škola pri Gymnáziu Jána Papánka Vazovova 6.
Od 40. do 50. rokov 20. storočia sídlil v budove na Vazovovej ulici Geologický ústav D. Štúra.
Na križovatke Vazovova-Radlinského sa nachádza prestupný terminál "Blumentál", ktorý pomáha rýchlejšiemu prestupu medzi autobusmi a električkami.
Vstrekovanie komprimovaného plynného paliva

Vstrekovanie komprimovaného plynného paliva je spôsob prípravy zmesi vznetových motorov na plynné palivá. Plynné palivo je stlačené na vysoký tlak 4 až 8 MPa (niekedy 20 až 25 MPa), a pomocou vstrekovačov sa vstrekuje priamo do stlačeného čistého vzduchu vo valci motora. Vstrekovací sytém je podobný pneumatickému vstrekovaniu kvapalného paliva (nafty). Na stláčanie plynu sa používajú dvoj- až štvorstupňové kompresory.
Výhody.
Oproti zmiešavaniu plynného paliva so vzduchom ešte pred nasávaním do valca má vstrekovanie nasledovné výhody:
Zdroje.
Trnka J., Urban J.: "Spaľovacie motory". Alfa Bratislava, 1992.
Medzinárodný železničný terminál Waterloo

Medzinárodný železničný terminál Waterloo bol postavený v roku 1993 v Londýne, vo Veľkej Británii. Projektovala ju architektonická firma Nicholasa Grimshawa, "Nicholas Grimshaw and Partners Ltd." 
Waterloo international je oslavovaný ako nová brána z Londýna do kontinentálnej Európy. Terminál je nie len výrazne moderný, ale taktiež sa bez akejkoľvek nostalgie vracia k veľkým železničným staniciam viktoriánskej Británie, predovšetkým k stanici v Yorku, s ktorou majú spoločný prvok, jemne zakrivenú strechu. 
Veľká zasklená strecha stanice, uložená na modrých oceľových stožiaroch, sa obtáča okolo neobvykle dlhých nástupíšť. Po celej dĺžke nástupišťa sa výška a šírka strechy postupne zmenšuje. Výsledkom je stanica, ktorá zdanlivo vytláča vlaky Eurostar zo svojho južného konca, ako „zubnú pastu z tuby“.
Grimshawov pôvodný návrh predpokladal terminál (bol označený skôr za „terminál“ než za „stanicu“, lebo v tej dobe britské železnice stáli pred privatizáciou a ochotne predstierali, že sú vlastne aerolíniami) ako veľmi pravidelný, pravouhlý štvoruholník. Ale železniční inžinieri a miestní plánovači trvali na tom, aby nový terminál rešpektoval zavedené zakrivenie tratí tak, ako vybiehajú z Waterloo. Grimshaw túto výzvu úspešne zvládol. Jediným negatívom je to, že cestujúcim je na pohľad na krásnu strechu odoprený, preto že sa musia zdržiavať v miestnostiach pod ňou a tak zo strechy vidia len kúsok, keď idú nastúpiť do vlaku. Hlavná časť terminálu je skrytá pod úrovňou ulice, je však starostlivo rozvrhnutá a dobre osvetlená.
Blumentálska ulica

Blumentálska ulica je ulica v Bratislave v mestskej časti Staré Mesto v okrese Bratislava I.
Je približne rovnobežná s Krížnou ulicou, vedľa ktorej prechádza. Začína sa pri Májkovej ulici a Floriánskom námestí, bočne sa pripája na Vazovovu, Wilsonovu a Bernolákovu ulicu a končí sa na križovatke s Legionárskou, Krížnou a Karadžičovou ulicou pri bývalom pivovare Stein. V okolí kostola a v ulici sa vyskytovala mužská prostitúcia.
Dominantou ulice je Blumentálsky kostol, ktorý sa nachádza na rohu Blumentálskej ulice a Floriánskeho námestia.
Etymologický pôvod slova "Blumentál", z ktorého je odvodený názov ulice pochádza z nemeckého slova "Blumenthal" a znamená "Kvetná dolina", čo je historický názov štvrte, ktorej územie sa rozprestieralo v okolí ulice v minulosti.
Vstrekovanie zapaľovacieho paliva

Vstrekovanie zapaľovacieho paliva je spôsob zapálenia zmesi vznetových motorov používaný vo väčšine dvojpalivových motorov spaľujúcich plynné palivá. Zmes hlavného plynného paliva so vzduchom je zvolená tak, aby v okamihu vstreknutia zapaľovacieho paliva (nafta) mala teplotu nižšiu, ako je jej teplota vznietenia. Naopak, teplota vznietenia zapaľovacieho paliva musí byť nižšia ako teplota zmesi vo valci. Pri týchto podmienkach sa najskôr vznieti zapaľovacie palivo a od neho zvyšok pracovnej zmesi. 
Pomer palív.
Podiel zapaľovaciho paliva tvorí:
Zdroje.
Trnka J., Urban J.: "Spaľovacie motory". Alfa Bratislava, 1992.
Jurij Vega

Jurij Bartolomej Vega (správne je aj "Veha", , ; * 23. marec 1754, Zagorica, Slovinsko – † 26. september 1802, Nußdorf, Rakúsko) bol slovinský matematik, fyzik a delostrelecký dôstojník.
Publikoval sériu kníh s logaritmickými tabuľkami, prvú v roku 1783. Neskôr, v roku 1797, vydal druhý diel, ktorý obsahoval zbierku integrálov a iných užitočných vzorcov. Jeho rukopis pôvodne z roku 1793 bol neskôr preložený do niekoľkých jazykov a objavil sa vo vyše 100 vydaniach.
Jeho hlavná práca, "Zakladnica vseh logaritmov" bola prvýkrát vydaná v roku 1794 v Lipsku.
Na jeho počesť je pomenovaný kráter Vega na Mesiaci a jeho portrét niesla i päťdesiat toliarová slovinská bankovka.
Gipsy.cz

Gipsy.cz je rómska kapela zaoberajúca sa tzv. "romano hip hopom" (hudbou kombinujúcu prvky rapu a hip hopu, tradičnej rómskej hudby, jazzu a balkan brass band). Preslávili sa singlom "Romano Hip Hop" z albumu s rovnakým názvom, ktorý sa dostal do MTV World Chart Express. Gipsy.cz získali ocenenie Anděl v kategórii "Objev roku 2006" a ďalej ceny ALMA 2007 a ocenenie časopisu Filter. Gipsy.cz bola prvá česká skupina vystupujúca na Festivale Glastonbury.
Okrasná rastlina

Okrasná rastlina je rastlina pestovaná pre svoj atraktívny vzhľad (napr. kvety, listy, habitus). Všeobecne sa nimi zaoberá záhradníctvo.
Okrasné rastliny majú veľkú tradíciu – prvé zmienky pochádzajú z egyptských hrobiek, ktoré sa datujú do obdobia okolo 1500 pred Kr.
Medzi najznámejšie okrasné rastliny patrí: ruža, tulipán, narcis, margaréta a ďalšie druhy.
Socializácia

Socializácia alebo zospoločenšťovanie (zospoločenštenie) alebo zastarano zospoločenstvovanie (zospoločenstvenie) alebo zosocializovanie môže byť:
Zospoločenšťovanie (zospoločenštenie) je aj urobenie niekoho spoločenským.
Janez Janša

Janez Janša (oficiálne Ivan Janša, * 17. september 1958, Ľubľana, Slovinsko) je slovinský politik, od roku 1995 predseda Slovinskej demokratickej strany (SDS). V rokoch 2004 - 2008, 2012 - 2013 a 2020 - 2022 bol slovinským premiérom.